אלכס רודריגז

אלכסנדר עמנואל רודריגז (בספרדית: Álexander Emmanuel Rodríguez; נולד ב-27 ביולי 1975 בניו יורק, ניו יורק, ארצות הברית) הוא שחקן בייסבול אמריקאי-דומיניקני ששיחק ב-MLB. כינויו של רודריגז הוא A-Rod. רודריגז שיחק במהלך הקריירה שלו כשחקן הבסיס השלישי בקבוצה ניו יורק יאנקיז, וכשורט-סטופ בטקסס ריינג'רס ובסיאטל מארינרס. היה בעל השכר הגבוה ביותר בליגת הבייסבול המקצוענית, אך התדמית שלו נפגעה לאחר שהודה בנטילת סמים משפרי ביצועים. רודריגז נולד בעיר ניו יורק, כשהיה בן ארבע הוא והוריו עברו לרפובליקה הדומיניקנית. אחרי שלוש שנים הם עברו למיאמי שבפלורידה. אביו של רודריגז עזב לניו ג'רזי ולא חזר מעולם. רודריגז גדל רק עם אימו. משחקו הראשון במייג'ור ליג היה ב-8 ביולי 1994 במדי קבוצת סיאטל מארינרס עבורה שיחק עד שנת 2000. בשנת 2001 עבר רודריגז לטקסס ריינג'רס, ובשנת 2004 עבר רודריגז לניו יורק יאנקיז, שם שיחק עד לפרישתו. אלכס רודריגז הוא השחקן הצעיר ביותר בתולדות הליגה שהצטרף למועדון חובטי 500 הום ראנס, שיא אותו השיג ב-4 באוגוסט 2007 והוא בן 32 שנים ו-8 ימים. 3 שנים בדיוק לאחר מכן השיג רודריגז את ההום ראן ה-600 שלו. נכון למאי 2015 רודריגז נמצא במקום הרביעי ברשימת חובטי ההום-ראן של כל הזמנים. נכון לשנת 2013, רודריגז הוא שחקן הבייסבול בעל המשכורת הגבוהה ביותר בליגת הבייסבול המקצועית בארצות הברית ובשנה זו השתכר 30 מיליון דולר. גם סך הכנסותיו כשחקן בייסבול מקצועי הוא הגבוה ביותר בהיסטוריה של בייסבול מקצועי בארצות הברית, עד לשנת 2011 השתכר סך הכל 296,416,252 דולר. לאור מעורבותו בנטילת סמים משפרי ביצועים הושעה רודריגז על ידי ה-MLB ל-162 משחקים (כל עונת 2014).. רודריגז ערער על ההשעיה בפני בית משפט פדרלי אך לאחר מספר שבועות משך את עתירתו ושב לשחק רק בעונת 2015. ב-12 באוגוסט 2016 פרש ממשחק פעיל. רודריגז התחתן עם סינתיה סקורטיס ב-2 בנובמבר 2002 ולהם שתי בנות. ב-2 ביולי 2008 דווח כי רודריגז ואשתו נפרדו, לאחר בעיות שנמשכו כשלושה חודשים, מאז לידת בתם הצעירה. במקביל התפרסמו שמועות על רומן בין רודריגז לזמרת מדונה, שמועה שמדונה הכחישה, אך הדיווחים עליהם המשיכו גם לאחר שב-7 ביולי 2008, הגישה אשתו של רודריגז תביעת גירושין בבית משפט במיאמי. הגירושין נכנסו לתוקף בספטמבר אותה שנה. בפברואר 2009 התפרסם כי במהלך שנת 2003 רודריגז נבדק ונמצא שהשתמש בסטרואידים אנאבוליים על מנת לשפר את ביצועיו. בריאיון עמו הודה רודריגז כי אכן לקח סמים בתקופה בה שיחק בטקסס. לאחר גירושיו, ניהל רודריגז מערכות יחסים עם השחקניות קייט הדסון וקמרון דיאז, עם המתאבקת טורי וילסון ועם ג'ניפר לופז, איתה התארס ב-9 במרץ 2019. באפריל 2021, הזוג הודיע על ביטול האירוסין. ב-12 באפריל 2021 רכש רודריגז את קבוצת הכדורסל מינסוטה טימברוולבס. מדיה וקבצים בנושא אלכס רודריגז בוויקישיתוף אלכס רודריגז, ברשת החברתית פייסבוק אלכס רודריגז, ברשת החברתית אקס (טוויטר) אלכס רודריגז, ברשת החברתית אינסטגרם אלכס רודריגז, ברשת החברתית טיקטוק אלכס רודריגז, סרטונים בערוץ היוטיוב אלכס רודריגז, באתר Baseball-Reference.com MLB אלכס רודריגז, באתר Baseball-Reference.com ליגות אחרות אלכס רודריגז, באתר ESPN.com MLB אלכס רודריגז, באתר MLB.com אלכס רודריגז, באתר The Baseball Cube אלכס רודריגז, באתר אנציקלופדיה בריטניקה (באנגלית) יוני לב ארי, בייסבול: איירוד חבט את ההום ראן ה-600 בקריירה, באתר ynet, 4 באוגוסט 2010 Baseball-Reference.com עידן ויניצקי‏, בייסבול: אלכס רודריגז הושעה מ-162 משחקים, באתר וואלה, 11 בינואר 2014 אתר ESPN דיווח בחדשות יאהו חיים אברהם‏, מדונה והמאהב בבית של סיינפלד, באתר וואלה, 2 בנובמבר 2008 אתר ESPN.com. A-Rod admits, regrets use of PEDs באתר ESPN ‏ 10.2.09 בנות, זאת קמרון, באתר ynet, 20 בדצמבר 2010 יובל פגי, ‏מזל טוב! ג'ניפר לופז ואלכס רודריגז התארסו, באתר ‏מאקו‏, 10 במרץ 2019